recursal/SuperWikiNEXT-32B huggingface dataset:
**Շչեպկինյան անտառ**, հատուկ հսկողության տակ գտնվող տարածք։ Համարվում է Դոնի Ռոստովի բնության ամենամեծ հսկվող հատվածը։

Անվանվել է Շչեպկինյան դաշտավայրի անունով։ Դրանից բացի, որոշ տվյալների համաձայն, Շչեպկինյան անտառն անվանվել է մոտակա բնակավայրերից մեկի` Շչեպկին գյուղի անունով։ Անտառը ձգվում է հյուսիսից հարավ` 4 կմ, արևմուտքից արևելք`4-4.5 կմ։

Պատմություն
-----------

20-րդ դարի սկզբին Ռոստովի մարզի տարածքում, Շչեպկին գյուղի շրջակայքում տարբեր ծառատեսակներ տնկելու որոշում ընդունվեց։ Դա էլ հանդիսացավ Շչեպկինյան անտառի նախապատմությունը։ Հայտնի է, որ ծառատունկը պետք է իրականացվեր բնությունը հարստացնելու և կենդանական աշխարհին ավելի հարմարավետ ապաստան տալու նպատակով, բայց տնտեսության անկման պատճառով մտահղացումը չիրականացավ։ Մնացին անտառածածկ հատվածներ, որոնք հիացնում են իրենց գեղեցկությամբ։

Շչեպկինյան անտառը համարվում է քաղաքի եզրագծի մոտ գտնվող ամենամեծ արհեստական անտառը։ Դոնի Ռոստովի բնակիչները շատ են սիրում Շչեպկինյան անտառում նշել տոները։ Տոների անցկացմանը զուգահեռ, այստեղ կազմակերպվում են տարբեր խաղեր, փեյնթբոլի մրցումներ, ավտոմրցաշարեր։

Աշխարհագրություն
----------------

Շչեպկինյան անտառը գտնվում է Դոնի Ռոստովի հյուսիսարևմտյան հատվածում։ Անտառի տարածքում կա 2 մեծ հոր, որոնցից մեկը լցված է ջրով։ Այդ հորում լողալն արգելվում է։ Անտառի արևելքում կա արհեստական լիճ, որն առաջացել է Մեծ Կամիշևախա և Տեմերնիկ գետերի վտակների հետևանքով։

Բնություն
---------

Ջրով լված հորի մեջ բազմացվում են ձկներ`արծաթագույն կարաս, ավազային ցլիկաձուկ, ինչպես նաև խեցգետին։ Անտառի կենդանական աշխարհը հարուստ է, կան եղնիկներ, աղվեսներ, նապաստակներ, վարազներ, փասիաններ, կաքավներ, ձկնկուլներ և այլն։ Շչեպկինյան անտառի տարածքում որսն արգելվում է։ Ձկնորսության համար թույլտվություն հարկավոր չէ։

Ծանոթագրություններ
------------------

1. ↑  «Щепкинский лес | Отдых на природе в Ростовской области. Каталог №1: фотографии, адреса, маршруты. | Rest61.ru»։ *rest61.ru*։ Վերցված է 2017-01-07
2. ↑  «Щепкинский лес»։ Վերցված է 2017-01-07
3. ↑  kerrangjke, rostov\_don (2012-11-15)։ «Щепкинский лес»։ *Ростовское городское сообщество*։ Վերցված է 2017-01-07
4. ↑  «Щепкинский лес»։ *yanval.ru*։ Վերցված է 2017-01-07
5. ↑  «Щепкинский лес - Wikimapia»։ *wikimapia.org*։ Վերցված է 2017-01-07
«Նահատակ Նուբար Օզանյան գումարտակի» պատկերանշանը
**Նահատակ Նուբար Օզանյան գումարտակ** արաբ․՝ طابور الشهيد نوبار اوزانيان‎‎, քրդ.՝ Tabura Şehid Nubar Ozanyan), հայկական ռազմական կազմակերպություն Սիրիայում և Սիրիայի դեմոկրատական ուժերի մաս։ Գումարտակը հիմնադրվել է ասորական Թել Գորան գյուղի Մարզիա եկեղեցում 2019 թվականի ապրիլի 24-ին՝ Հայոց ցեղասպանության 104-րդ տարելիցին։

Գումարտակը կրում է հայազգի մարքսիստ-լենինիստ հեղափոխական և ռազմական գործիչ Նուբար Օզանյանի անունը, որը Սիրիայում 2017 թվականին Ռաքքայի ճակատամարտի ժամանակ եղել է Թուրքիայի կոմունիստական կուսակցության/Մարքսիստ-Լենինիստական կուսակցության (TKP-ML) զինված թևի TİKKO-ի հրամանատարը, որտեղ սպանվել է գործողությունների ժամանակ։

Գումարտակը հայտարարել է, որ իր նպատակն է պաշտպանել Սիրիայի հայերին, լեզուն ու մշակույթը, ինչպես նաև Հյուսիսային և Արևելյան Սիրիայի ինքնավար վարչակազմի բոլոր ժողովուրդներին Իրաքի և Լևանտի իսլամական պետությունից և թուրքական պետությունից, որը բնութագրվում է որպես «ֆաշիստական միության և առաջադիմության կոմիտեի ներկայիս ներկայացուցիչ»։

2019 թվականի օգոստոսի 14-ին Նահատակ Նուբար Օզանյանի գումարտակը և Թուրքիայի կոմունիստական կուսակցությունը համատեղ արարողություն են անցկացրել Ռաքքայի ճակատամարտում Օզանյանի զոհվելու երկրորդ տարելիցի կապակցությամբ, որին ներկա են եղել Սիրիայի դեմոկրատական ուժերի բազմաթիվ աշխարհազորայինների և Ազատության միջազգային գումարտակի այլ թուրքական կոմունիստական խմբերի ներկայացուցիչներ։

Տես նաև
-------

* Քրիստոնյա զինյալներ Իրաքում և Սիրիայում
* Հայերը Սիրիայում
* Հայաստանի ազատագրության հայ գաղտնի բանակ

Ծանոթագրություններ
------------------

1. 1 2 3  «Nubar Ozanyan Armenian Brigade declared»։ *ANF News* (անգլերեն) (Ajansa Nûçeyan a Firatê)։ 24 April 2019։ Վերցված է 29 April 2019
2. 1 2  «Armenian fighters promise to "fight perpetrators of genocide"»։ *ANF News* (անգլերեն)։ Վերցված է 26 April 2019։ «As the Armenian people and soldiers, we are here and we are ready. We as the Armenian military forces will defend our peoples, our freedom, our language and our culture.»
3. ↑  «Komutan Nubar Ozanyan Rojava'da yapılan askeri törenle anıldı»։ *TKP-ML* (թուրքերեն)։ 15 August 2019։ Վերցված է 18 August 2019
**Ուիլյամ Տաթլ** (անգլ.՝ William J. Tuttle, ապրիլի 13, 1912(1912-04-13), Ջեքսոնվիլ, Ֆլորիդա, ԱՄՆ - հուլիսի 27, 2007(2007-07-27), Լոս Անջելես, Կալիֆոռնիա, ԱՄՆ), ամերիկացի դիմահարդար։

Կենսագրություն
--------------

Նա ծնվել է Ֆլորիդա նահանգի Ջեքսոնվիլ քաղաքում և ստիպված է եղել թողնել դպրոցը վաղ տարիքում՝ մորը և կրտսեր եղբորը պահելու համար։ Մի շարք պատահական աշխատանքներից հետո Տաթլը 1930 թվականին տեղափոխվել է 1930 թվականին և սկսել է Հարավային Կալիֆոռնիայի համալսարանում մասնակցել արվեստի դասընթացներին, որտեղ էլ նա հանդիպել է իր ապագա գործընկեր Չարլզ Շրամի հետ։ Մոտավորապես միևնույն ժամանակ նա սկսել է աշխատել Fox Studios-ում։

Կարիերա
-------

Տաթլը սկսել է աշխատել դիմահարդար Ջեք Դաունի ղեկավարությամբ Twentieth Century Pictures. ընկերությունում։ 1934 թվականին Տաթլը և Դոնը տեղափոխվեցին Մետրո-Գոլդուին-Մայեր։ Ջոնն աշխատում էր որպես օգնական՝ Տաթլը ղեկավարում էր դիմահարդարի աշխատանքը այնպիսի ֆիլմերում, ինչպիսիք են «Օզ երկրի հրաշագործը» և «Հարսնացուի հայրը»։

Տաթլը դիմահարդարել է բազմաթիվ հոլիվուդյան աստղերի, որոնց թվում են Ջուդի Գառլենդը («Ամառային պաշար», 1950), Ջին Քելլին («Անձրևի տակ երգողները», 1952), Քեթրին Հեփբըրն («Փեթ և Մայք», 1952) և Էսթեր Ուիլյամսը («Մեկ միլիոն դոլարանոց ջրահարս», 1952)։ Նա, ի վերջո դարձել է դիմահարդարման ստուդիայի բաժնի պետ։

1950-ական թվականներին նա պատասխանատու էր «Անձրևի տակ երգողները», «Արգելված մոլորակ», «Հյուսիս-արևմուտք դեպի Հյուսիսից» և «Ժամանակի մեքենա» ֆիլմի արտիստների դիմահարդարման համար։

1965 թվականին Տաթլը հատուկ «Օսկար» է ստացել Ջորջ Փելի «*դոկտոր Լաոյի 7 դեմքերի»* վրա աշխատելու համար։

Հետագայում Տաթլը ղեկավարել է իր ընկերությունը, որը հայտնի է որպես Custom Color Cosmetics։

Անձնական կյանք
--------------

Տաթլը ամուսնացած է եղել հինգ անգամ։ Նա կինոյի և հեռուստատեսության օսկարակիր աստղ Դոննա Ռիդի առաջին ամուսինն էր։ Նա և նրա երրորդ կինը՝ Մարիա Կորեցկան երկու երեխա ունեին՝ Թերեզան և Ջոնը։ Ջոնը մահացել է իր հորից շուտ։

* Դոննա Ռիդ (1943 - 1945)
* Գլորիա Գիլբերտ
* Մարի Կոպիցկի
* Էլիզաբեթ Լ. Մուսկի (1962 թվականի հոկտեմբերի 13)
* Անիտա Բարոս (1967 թվականի մարտի 25 - 2007 թվականի հուլիսի 27)

Ուիլյամ Տաթլը մահացել է 95 տարեկանում սեփական մահով՝ իր տանը։

Ծանոթագրություններ
------------------

1. 1 2 3 4  GeneaStar
2. ↑  Internet Movie Database — 1990.
3. ↑  Nelson Valerie (օգոստոսի 3, 2007)։ «William J. Tuttle, 95; pioneering film makeup artist was first to get an Oscar»։ Los Angeles Times
4. 1 2  Van Gelder Lindsy (March 1998)։ «Screen Savior»։ *Allure*
5. ↑  «William Tuttle Gets Acad Award For 'Lao' Makeup»։ Hollywood Reporter։ մարտի 29, 1965
6. ↑  Fox Margalit (օգոստոսի 4, 2007)։ «William J. Tuttle, Master Movie Makeup Man, Dies at 95»։ *The New York Times*

Արտաքին հղումներ
----------------

* NY Times obituary
* Ուիլյամ Տաթլ Internet Movie Database կայքում
* William Tuttle papers, Margaret Herrick Library, Academy of Motion Picture Arts and Sciences

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Find A Grave · WikiTree |

 |
**Ույղուրերեն** (/ˈwiːɡər/ ئۇيغۇر تىلى, Уйғур тили, Uyghur tili, Uyƣur tili or ئۇيغۇرچە, Уйғурчә, Uyghurche, Uyƣurqə), նախկինում հայտնի որպես "Արևելյան թուրքերեն", Թյուրքական լեզվախմբի լեզու, որով խոսում են 10-15 միլիոն մարդ, խոսվում է Ույղուրների կողմից արևմտյան Չինաստանի Սինծյան նահանգում։ Ույղուրերեն խոսաղներիմեծ համայնք կա նաև Ղազախստանում, Ղրղզստանում և Ուզբեկստանում։ Ույղուրերենը Սինծյանի Պաշտոնական լեզուն է։ Այնտեղ այն կիրառվում է և՛ բանավոր, և՛ գրավոր խոսքում, ինչպես նաև ռադիոյով և հեռուստացույցով։

Ույղուրերնը պատկանում է Թյուրքական լեզվախմբի Կառլուկական ենթախմբին, որի մեջ մտնում է նաև Ուզբեկերենը։ Ինպես այլ Թյուրքական լեզվախմբի լեզուներ, ույղուրերենը նույնպես ունի սինհարմոնիա և ագլուտինացիա, ունի նաև գոյականական դասերի և քերականական սեռերի պակաս:Ի հավելում թյուքական լեզուների ազդեցությանը ույղուրերնեի վրա մեծ ազդեցություն է գործել պարսկերենը և Արաբերենը, իսկ վերջերս Չինարենը և Ռուսերենը։

Վերափոխված արաբահենք գրերի համակարգը ամենատարածվածն է և միակ ստանդարտացվածն է Չինաստանում, չնայած այլ տեսակի գրերի համակարգեր են օգտագործվում պատմական նպատակներով։ 2 լատինատառ և մեկ կիրիլատառ այբուբեններ նույնպես օգտագործվում են, չնայած շատ ավելի քիչ դեպքերում։

Ծանոթագրություններ
------------------

1. ↑  ScriptSource - China
2. ↑  ScriptSource - Uzbekistan
3. ↑  ScriptSource - Kazakhstan
4. ↑  ScriptSource - Kyrgyzstan
5. ↑  ScriptSource - Afghanistan
6. ↑  ScriptSource - Mongolia
7. ↑  ScriptSource - Turkey
8. ↑  Ethnologue — 25, 19 — Dallas, Texas: SIL International, 2022. — ISSN 1946-9675
9. ↑  «Uyghur – definition of Uyghur by the Free Online Dictionary, Thesaurus and Encyclopedia»։ The Free Dictionary։ Վերցված է հոկտեմբերի 5, 2013
10. ↑  «Define Uighur at Dictionary.com»։ Dictionary.com։ Վերցված է հոկտեմբերի 5, 2013
11. ↑  Engesæth 2009, էջ. 7

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Open Directory Project |
|  |
| Բառարաններ և հանրագիտարաններ | Բրիտանիկա · Կրուգոսվետ |
|  |
| Չափորոշչային վերահսկողություն | GND: 4122009-2 · LCCN: sh85139320 · LNB: 000197685 · NDL: 00573971 · SUDOC: 02741471X |

 |
*Cumhuriyet* Մուսթաֆա Քեմալ Աթաթուրքի թաղման արարողություն.
Մուսթաֆա Քեմալ Աթաթուրքը՝ Թուրքիայի առաջին նախագահը, մահացել է 1938 թվականի նոյեմբերի 10-ին Դոլմաբահչե պալատում՝ Ստամբուլի իր պաշտոնական նստավայրում։ Նրա թաղումը կայացել է նոյեմբերի 21-ին Անկարա մայրաքաղաքում, որին մասնակցել են 17 երկրից պատվավոր հյուրեր։ Նրա մարմինը պահվել է Անկարայի ազգային թանգարանում մինչև 1953 թվականի նոյեմբերի 10, երբ նրա աճյունը տեղափոխվել է Աթաթուրքի համար հատուկ կառուցված Անըթքաբիր դամբարան։

Մահ
---

1937 թվականին սկսել են արտահայտվել Աթաթուրքի առողջության վատացման ախտանշանները։ 1938 թվականի սկզբին՝ Յալովա իր ուղևորություն ժամանակ, նա տառապում էր ծանր հիվանդությամբ։ Բուժման կարճ շրջանից հետո նրա առողջությունը լավացել էր, սակայն այն նորից վատացել է Անկարայում իր ճամփորդության ժամանակ, իսկ հետո՝ Մերսինում և Ադանայում։ Մայիսին՝ Անկարա վերադառնալուց հետո, նրան խորհուրդ են տվել ուղևորվել Ստամբուլ բուժվելու համար։

Ստամբուլ ժամանելուց հետո Աթաթուրքը չէր ուզում փոխել իր ապրելաձևը, գլխավորելով նախարարների Խորհուրդը, աշխատելով Հաթայի պետության հարցի շուրջ, ընդունելով Ռումինիայի թագավոր Կարոլ Երկրորդին հունիսին։

Աթաթուրքի մահվան մասին վկայությունը, որը ստորագրվել է ինը բժշկական պրոֆեսորների կողմից, պաշտոնապես հայտնել է դրա մասին, որ Թուրքական Հանրապետության հիմնադիրը և նախագահը մահացել է 09։ 05 ժամին, 1938 թվականի նոյեմբերի 10-ին Ստամբուլի Դոլմաբահչե պալատի պետական նստավայրում՝ երկարատև հիվանդությունից հետո։

Թաղման պետական արարողություն
----------------------------

Աթաթուրքի դագաղը տեղափոխվել է Ուլուսում Թուրքիայի Մեծ Ազգային ժողովի շենք, որտեղ այն տեղավորվել է դիակառքի վրա պառլամենտի շենքի առջև։ Անկարայի հազարավոր քաղաքացիներ կարողացել են հարգանքի տուրք մատուցել Թուրքիայի առաջին նախագահին։

Հաջորդ օրը՝ նոյեմբերի 21-ին, կայացել է թաղման արարողությունը, որին մասնակցել են 17 երկրից բարձրաստիճան պաշտոնյա անձինք։ Աթաթուրքի դագաղի հետ թափորը, որը ծածկված էր դրոշով, ուղևորվել է Անկարայի ազգագրական թանգարան՝ օտար երկրների ինը զինված ջոկատների ուղեկցությամբ, այդ թվում նաև բրիտանական, պարսկական և հարավսլավական պատվավոր զինված պահակախմբերի։

Ծանոթագրություններ
------------------

1. ↑  İstanbul mayor’s page(թուրքերեն)(тур.)
2. ↑  «Ankara’da Meclis önünde Katafalkta (20 Kasım 1938)» (թուրքերեն)։ K-Atatürk։ Արխիվացված է օրիգինալից 2013-01-27-ին։ Վերցված է 12 ноября 2018
3. ↑  «İngiliz Kıt’ası tarafından selamlanırken (21 Kasım 1938)» (թուրքերեն)։ K-Atatürk։ Արխիվացված է օրիգինալից 2013-01-27-ին։ Վերցված է 12 ноября 2018
4. ↑  «İran Kıt’asın tarafından selamlanırken (21 Kasım 1938)» (թուրքերեն)։ K-Atatürk։ Արխիվացված է օրիգինալից 2013-01-26-ին։ Վերցված է 12 ноября 2018
5. ↑  «Yugoslav Kıt’ası tarafından selamlanırken (21 Kasım 1938)» (թուրքերեն)։ K-Atatürk։ Արխիվացված է օրիգինալից 2013-01-27-ին։ Վերցված է 12 ноября 2018

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Մուսթաֆա Քեմալ Աթաթուրքի մահ** կատեգորիայում։ |
**Նատաշա Լուիզ Քոլինզ** (անգլ.՝ Natasha Louise Collins, հուլիսի 7, 1976(1976-07-07), Լութոն, Luton, Բերդֆորդշիր, Անգլիա, Միացյալ Թագավորություն - հունվարի 3, 2008(2008-01-03), Սենթ Ջոնս Վուդ, Վեստմինստեր, Մեծ Լոնդոն, Անգլիա, Միացյալ Թագավորություն), բրիտանացի դերասանուհի և ֆոտոմոդել։

Կենսագրություն և կարիերա
------------------------

Նատաշայի կարիերան որպես դերասանուհի և մոդել ձգվել է 1998 թվականից մինչև մահը՝ 2008 թվականը։ 1999-ից 2007 թվականներն ընկած ժամանակաշրջանում Քոլինզը նկարահանվել է 4 սերիալներում։ Նրա դեբյուտը Ջեմմայի դերով դարձավ «Իրական կանայք 2» սերիալը (1999), իսկ վերջին ֆիլմը՝ «Ծիծաղելի տեսիլք» սերիալն էր, որտեղ խաղաց Իսպանիայի արքայադստեր դերը (2008)։

2001 թվականին Նատաշան մասնակցել է «Հոլիոքս» սերիալի քասթինգին։ Այն օրը, երբ հայտնի դարձավ, որ նա պետք է նկարահանվի այդ հեռուստասերիալում, լուրջ ավտովթարի ենթարկվեց և, հրաշքով ողջ մնալով, երկար ժամանակ մնաց կոմայի մեջ։ Այդ սերիալում նա այդպես էլ չխաղաց։

2005 թվականին Նատաշան նշանվում է իր նախկին սիրեցյալի՝ հեռուստահաղորդավար Մարկ Սփեյթի (1965-2008) հետ։

Մահ
---

2008 թվականի հունվարի 8-ին 31-ամյա Նատաշային մեռած հայտնաբերեց Մարկը լոգարանում։ Որոշ ժամանակ Սփեյթին մեղադրում էին որպես Նատաշայի հնարավոր մարդասպան և թմրանյութեր մատակարարող։ Ավելի ուշ պարզ դարձավ, որ դերասանուհու մահվան պատճառը եղել է դժբախտ պատահարը. վերջինս, ընդունելով կոկաինի չափաքանակ, մտել է տաք ջուրը, որն առաջացրել է վայրկենական մահ։ Քոլինզի մահվանից 3 ամիս անց՝ 2008 թվականի ապրիլի 7-ին, 42-ամյա Սփեյթը կախվելով ինքնասպանություն է գործում։ Մահից առաջ գրված նամակում վերջինս հաղորդում է, որ որոշել է սպանել իրեն, որովհետև չի կարողացել համակերպվել Քոլինզի մահվան հետ։

Ծանոթագրություններ
------------------

1. 1 2 3 4  Internet Movie Database — 1990.
2. 1 2
3. ↑  «Cocaine Death Of Children's TV Girl»։ *Sky News* (BSkyB)։ 2008 թ․ ապրիլի 2։ Արխիվացված է օրիգինալից 2013 թ․ դեկտեմբերի 6-ին։ Վերցված է 2008 թ․ ապրիլի 2
4. ↑  «TV host Mark Speight 'found dead'»։ BBC News Online։ 2008 թ․ ապրիլի 13։ Վերցված է 2008 թ․ ապրիլի 13
5. ↑  «TV presenter 'was found hanged'»։ BBC News Online։ 2008 թ․ ապրիլի 14։ Վերցված է 2008 թ․ ապրիլի 14

Արտաքին հղումներ
----------------

* Նատաշա Քոլինզ (անգլ.) *Internet Movie Database* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Internet Movie Database · ԿինոՊոիսկ · Find A Grave |

 |
**Ոչբռնության միջազգային օրը** (ՄԱԿ-ի լեզուներով. անգլ.՝ International Day of Non-Violence, իսպ.՝ Día Internacional de la No Violencia, չինարեն՝ 国际非暴力日, ռուս.՝ Международный день ненасилия, ֆր.՝ Journée internationale de la non-violence) նշվում է հոկտեմբերի 2-ին՝ Մահաթմա Գանդիի ծննդյան օրը։

2004 թվականի հունվարին իրանցի Նոբելյան մրցանակակիր Շիրին Էբադին ընդունել է Մումբայում տեղի ունեցած համաշխարհային սոցիալական համաժողովում արտասահմանցի ուսանողներին հինդի ուսուցանող դասախոսի՝ ոչբռնության միջազգային օրը Փարիզում անցկացնելու առաջարկը։ Այս գաղափարն աստիճանաբար գրավել է Հնդկաստանի Կոնգրեսի կուսակցության որոշ առաջնորդների հետաքրքրությունը, մինչև 2007 թվականի հունվարին Նյու Դելիում չընդունվեց Սաթյագրահի խորհրդաժողովի բանաձևը, որը նախաձեռնել էր Հնդկական ազգային կոնգրեսի նախագահ և Միացյալ առաջադիմական դաշինքի նախագահ Սոնյա Գանդին և արքեպիսկոպոս Դեսմոնդ Տուտուն, որը կոչ էր արել Միավորված ազգերի կազմակերպությանն ընդունել այդ գաղափարը։

2007 թվականի հունիսի 15-ին Միավորված ազգերի կազմակերպության գլխավոր ասամբլեան քվեարկել է հոկտեմբերի 2-ը Ոչբռնության միջազգային օր հռչակելու օգտին։ ՄԱԿ-ի գլխավոր ասամբլեայի բանաձևը խնդրել է ՄԱԿ-ի համակարգի բոլոր անդամներին հոկտեմբերի 2-ը նշել «պատշաճ կերպով և տարածել ոչբռնության ուղերձը, այդ թվում՝ հասարակության լուսավորության և իրազեկման միջոցով»։

Նյու Յորքում ՄԱԿ-ի փոստային վարչակազմը հատուկ ծրար է պատրաստել ի հիշատակ այդ իրադարձության՝ ՄԱԿ-ին առընթեր Հնդկաստանի մշտական ներկայացուցչությունում Հնդկաստանի դեսպանի խնդրանքով։

Տես նաև
-------

* Խաղաղության միջազգային օր
* Մարդկանց համերաշխության միջազգային օր

Ծանոթագրություններ
------------------

1. ↑  «International Day of Non-Violence»։ *www.timeanddate.com* (անգլերեն)։ Վերցված է 2020-08-13
2. ↑  «International Day of Non-Violence»։ *GLADE (Global Learning and Development Education)* (en-US)։ Վերցված է 2020-08-13
3. ↑  «Conference calls for declaring International day of non-violence»
4. ↑  «UN declares 2 October, Gandhi’s birthday, as International Day of Non-Violence»։ United Nations։ 15 June 2007։ Վերցված է 2 October 2014
5. ↑  «General Assembly Adopts Texts On Day Of Non-Violence, Ethiopian Millennium; Pays Tribute To Former Secretary-General Kurt Waldheim»։ United Nations։ 15 June 2007։ Վերցված է 2 October 2014
6. ↑   *Topical Philately Related to Mohandas K. Gandhi*, gandhi.topicalphilately.com,

Արտաքին հղումներ
----------------

* Պաշտոնական կայք
* Տեղեկատվություն Մոհանդաս Կ. Գանդիի հետ կապված տարբեր ֆիլատելիստական նյութերի մասին
**Չամլըջա մզկիթ**, մզկիթ, որը գտնվում է Ստամբուլ քաղաքում և հանդիսանում է Թուրքիայի ամենամեծ մզկիթը։ Մզկիթը կարող է տեղավորել 63,000 մարդ և ներառում է թանգարան, պատկերասրահ և ստորգետնյա ավտոկայանատեղի 3,500 մեքենայի համար։

Չամլըջա մզկիթը ձևավորվել է երկու կին ճարտարապետների՝ Բահար Միզրակի և Հայրիե Գյուլ Տոտուի կողմից՝ մոտավորապես արժենալով 150 մլն լիրա ($66.5 միլիոն)։

Մզկիթը Թուրքիայի կառավարության այն մեգանախագծերի մեկն է, որով կառավարությունը ցանկանում է ցուցադրել իր տնտեսական ուժը և Արդարություն և զարգացում կուսակցության ժառանգությունը։

Չամլըջա մզկիթը բացվել է 2019 թվականի մայիսի 3-ին Թուրքիայի նախագահ Ռեջեփ Թայիփ Էրդողանի կողմից։ Աշխարհի մի քան երկների ղեկավարներ ներկա են գտնվել բացման արարողությանը, այդ թվում Սենեգալի նախագահ Մակի Սալլը, Գվինեայի նախագահ Ալֆա Կոնդը, Ալբանիայի նախագահ Իլիր Մեթան, Պաղեստինի վարչապետը և այլ բարձրաստիճան պաշտոնյաներ։

Կառուցվածք
----------

Մզկիթը ունի 6 մինարեթ, որոնցից չորսը ունեն 107,1 մետր բարձրություն, իսկ մնացած երկուսը 90 մետր բարձրություն։ Գմբեթների քանակը 63 է։ Այն ունի 57,500 կիլոնետր քառակուսի տարածք։ Մզկիթ-համալիրը ներառում է նաև թանգարան, պատկերասրահ, գրադարան, 1000 հոգու համար նախատեսված կոնֆերանսների սրահ և ստորգետնյա ավտոկայանատեղի 3,500 մեքենայի համար։

Ծանոթագրություններ
------------------

1. ↑  «Turkey’s largest mosque opens its doors in Istanbul»։ *Gulf Times* (Istanbul)։ DPA։ 2019 թ․ մարտի 8
2. ↑  «Çamlıca Mosque, largest in Turkey, opens in honor of Ramadan»։ *DailySabah*։ Վերցված է 2017 թ․ սեպտեմբերի 3
3. ↑  Christie-Miller Alexander (2016 թ․ սեպտեմբերի 9)։ «Bridge, mosque, airport – can Turkey afford Erdoğan's mega-monuments?»։ *Christian Science Monitor*։ ISSN 0882-7729։ Վերցված է 2017 թ․ սեպտեմբերի 3
4. 1 2  «Erdogan opens Turkey's largest mosque in Istanbul»։ Al Jazeera English։ 2019 թ․ մայիսի 4։ Վերցված է 2019 թ․ մայիսի 4  `|df=` պարամետրը գոյություն չունի (օգնություն)
5. ↑  Büyük Çamlıca Camisi
**Ուդի Հրանտ** (նաև՝ **Քենքուլան Հրանտ**, **Էմրե Հրանտ**, 1901, Ադափազար, Թուրքիա - օգոստոսի 29, 1978(1978-08-29)), հայ ուդահար։

Կենսագրություն
--------------

Եղել է ազգությամբ հայ, Թուրքիայի քաղաքացի, որը իր կյանքի մեծ մասն անցկացրել է Թուրքիայում և իր տեքստերի մեծ մասը գրել է թուրքերենով։ Միաժամանակ ստեղծագործել և կատարել է երգեր նաև հայերենով։ Քենքուլյանը բազմաթիվ շարաններ է գրել ԱՄՆ-ում և Եվրոպայում 20-րդ դարի կեսերին իր ճանապարհորդությունների ժամանակ։

Եղել է կույր։ 1915 թվականից Իկոնիայում երգել է եկեղեցու երգչախմբում, ծանոթացել եկեղեցական երաժշտությանը, սովորել ուդ նվագել։ 1918 թվականին տեղափոխվել է Կոստանդնուպոլիս, որտեղ սովորել է նշանավոր երաժիշտներ Քեմանի Հակոբոս Այվազյանի, Տիգրան Քացախյանի և Ուդի Գրիգոր Բերբերյանի ղեկավարությամբ։

1950 թվականին մեծահարուստ մի հույնի հրավերով մեկնել է Նյու Յորք (աչքերը բուժելու նպատակով), որտեղ (նաև Բոստոնում, Դետրոյթում, Լոս Անջելեսում, Ֆրեզնոյում) հանդես է եկել մենահամերգներով, նաև դասավանդել է ուդ։

1950 թվականին Նյու Յորքում տպագրվել է նրա «Արուեստագէտի մը կեանքը» գիրքը անգլերենով։ Վերադառնալով Ստամբուլ՝ շարունակել է դասավանդել ուդ և երգեցողություն, հիմնադրել է երգչախումբ, ելույթներ ունեցել ռադիոյով։ 1963 թվականին համերգներով շրջագայել է Փարիզում, Բեյրութում, Հունաստանում և Ամերիկայում։

1966 թվականին Երևանում նշվել է Ուդի Հրանտի ծննդյան 65-ամյակը։ Նրա վերջին մենահամերգը 1977 թվականին էր՝ Ստամբուլում։

Ծանոթագրություններ
------------------

1. ↑  «Oud Music of the Near East: A Tribute to Udi Hrant»։ *The Middle East Center at Penn*։ Վերցված է 2019 թ․ սեպտեմբերի 3
2. ↑  Greve Martin (2017)։ *Makamsiz: Individualization of Traditional Music on the Eve of Kemalist Turkey*։ Würzburg, Germany: Orient-Institut Istanbul։ ISBN 978-3-95650-278-1։ Վերցված է 2019 թ․ սեպտեմբերի 3

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
**Նարեկ Աբգարյան** (հունվարի 6, 1992(1992-01-06), Վաղարշապատ, Հայաստան), հայ բռնցքամարտիկ։

Կենսագրություն
--------------

Նարեկ Աբգարյանը ծնվել է 1992 թվականի հունվարի 6-ին, Էջմիածնում։ Սպորտով սկսել է զբաղվել 8 տարեկանից։ Նարեկը Հայաստանի բազմակի չեմպիոն է, 2008 թվականի Եվրոպայի պատանիների բրոնզե մեդալակիր է։ 2012 թվականին եղել է Եվրոպայի մինչև 22 տարեկանների բրոնզե մեդալակիր։ 2013 թվականին ՀՀ պաշտպանության նախարար Սեյրան Օհանյանի կողմից պարգևատրվել է Վազգեն Սարգսյան մեդալով։

Նարեկի հայրը զբաղվել է բռնցքամարտով, հորեղբայրը եղել է ԽՍՀՄ չեմպիոն։

Օլիմպիական ուղեգիրը նվաճել է Թուրքիայի Սամսոն քաղաքում կայացած մրցաշարի ժամանակ։ Հայ մարզիկի համար բռնցքամարտը պարզապես սպորտ չէ։ Ըստ Նարեկի՝ կյանքում ինչի հասել է բռնցքամարտի շնորհիվ է։

Ծանոթագրություններ
------------------

1. ↑  «Օլիմպիական հավաքական. Նարեկ Աբգարյան»։ *sport.mediamax.am* (անգլերեն)։ Վերցված է 2017 թ․ հունվարի 28

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BoxRec · Olympic Channel · ՄՕԿ |

 |
**Ջեք ռասել**, փոքր տերիեր, որին պահում են աղվեսներ որսալու նպատակով։ Այն ունի սպիտակ մարմին և հարթ, երկարամազ մորթի։ Շատ ժամանակ տերիերին շփոթում են փոքր, սպիտակ տերիերների հետ։

Մեծանում է մինչև 25-38սմ և կշռում 6,4-8,2 կգ։

Ջեք ռասելը էներգիայով լի շուն է, որին պետք է ամենօրյա վարժանք։ Տեսալը չունի լուրջ առողջական խնդիրներ։ Առաջին Ջեք ռասելին մեծացրել է Ջոն Ռասելը 19-րդ դարում։ Այն օգտագործվել է աղվես որսալու նպատակով, քանի որ շատ արագավազ է և ունի ուժեղ ոտքեր՝ բարձր ցատկելու համար։ Նաև նկարահանվում է շատ ֆիլմերում, հեռուստահաղորդումներում, քանի որ վարժեցնելը շատ հեշտ է։

Ջոն Ռասելի մահից հետո երկու տղաներ փորձեցին շարունակել նրա գործունեությունը։ Նրանցից մեկի անունը Իստ էր, մյուսի անունը՝ Արշեր։ Նրանց պահած ջեք ռասելները շատ մեծ չէին, և ավելի քիչ էին կշռում։

Երկրորդ համաշխարհային պատերազմից հետո, որսորդական շների կարիքը կտրուկ մեծացավ։ Ջեք ռասելը սկսեց ապրել ընտանիքների հետ։

Հետագա 200 տարիների ընթացքում Ջեք Ռուսսել տերիերը չփոխվեց։ Այս պայմանավորված է նրանց աշխատասեր բնավորությամբ։

Նրանց մարմնի 51%–ից ավելի մասը սպիտակ է, իսկ մնացածը սև կամ շագանակագույն։ Այս շունը հավասարակշիռ է և ուշադիր։

Առողջությունը
-------------

Ջեք ռասելը առողջ և երկարակյաց շուն է։ Ապրում է 13-18 տարի։ 
Երբեմն ունենում են խնդիրներ՝ աչքի հետ կապվածectopia lentis։

Ռասելները շատ հավատարիմ ու խելացի շներ են։ Մի անգամ մի Ջեք ռասել, որի անունը Ջորջ էր, փրկեց հինգ երեխաների կյանքը, երբ նրանց վրա հարձակվել էր մի շուն՝ պիտբուլ։

Աղբյուրներ
----------

* Burns Patrick (2006 թ․ փետրվարի 16)։ *American Working Terriers*։ Lulu.com։ ISBN 978-1-4116-6082-3
* Coile D. Caroline (2000 թ․ օգոստոսի 1)։ *Jack Russell Terrier Handbook, The*։ Barron's Pet Handbooks։ Barron's Educational Series։ ISBN 978-0-7641-1411-3
* Rainwater Don, Rainwater, Kellie (2008 թ․ մարտի 3)։ *The Jack Russell Terrier Canine Companion Or Demon Dog*։ CreateSpace։ ISBN 978-1-4348-4890-1
**Նարիշկինների և Շուվալովների պալատ**, 19-րդ դարի ճարտարապետական հուշարձան Սանկտ Պետերբուրգում։ Գտնվում է Ֆոնտանկա գետի Առափնյա թաղամաս, տուն 21-ի և Իտալական փողոց, տուն 39-ի անկյունում։ Պալատը կառուցված է էկլեկտիկ ոճով՝ ուշ կլասիցիզմի և նոր վերածննդի տարրերի համադրությամբ։

Պատմություն
-----------

Պալատն իր այժմյան տեսքը ստացել է մի քանի փուլերով կառուցվելուց հետո։ Պալատի ձախ մասը կառուցվել է 1780-ական թվականներին Վորոնցովների պատվերով և անհայտ ճարտարապետի նախագծով։ Հին շենքի աջակողմյան շինարարական աշխատանքները կատարվել են 1821-1822 թվականներին, կառույցի նոր սեփականատիրոջ՝ Դմիտրի Նարիշկինի պատվերով՝ հավանաբար Կարլ Ռոսի նախագծով։

Շքամուտքի սանդուղքը
Դմիտրի Նարիշկինը վաճառեց պալատն իր զարմիկին՝ Լև Նարիշկինին, որի օրոք իրականացվեց ներքին մի շարք կառույցների վերակառուցում (ճարտարապետ՝ Բեռնար դե Սիմոն), իսկ 1844-1849 թվականներին շենքի երկու մասերը միավորվեցին մեկ ընդհանուր ճակատամասով (ճարտարապետ՝ Նիկոլայ Եֆիմով)։

1846 թվականից շենքի սեփականատերերն էին Լև Նարիշկինի դուստրը՝ Սոֆյա Շուվալովան, և նրա ամուսինը՝ Պյոտր Շուվալովը, ապա նրանց որդին և հարսը։ Հոկտեմբերյան հեղափոխությունից հետո, մինչև 1925 թվականը շենքում գործում էր Պալատական կենցաղի թանգարանը։

Խորհրդային ժամանակաշրջան
------------------------

Խորհրդային ժամանակաշրջանում պալատը մի քանի անգամ փոխել է իր նշանակությունը։ Այնտեղ գործել է տպագրատուն, կենցաղի տուն, իսկ 1965 թվականից հետո՝ Արտասահմանյան երկրների ժողովուրդների հետ բարեկամության պալատ։

2001 թվականին պալատի մուտքի առջև, դեպի ափամերձ Ֆոնտանկա տեղադրվեց հուշաքար՝ ի հիշատակ Լենինգրադի պաշարման
ժամանակ կառուցված պատնեշի։

Հիմնական հոդված՝ Ֆաբերժեի թանգարան
2006 թվականին պալատում կազմակերպվեցին վերականգման աշխատանքներ։ 2013 թվականի նոյեմբերի 19-ին այնտեղ պաշտոնապես բացվեց Ֆաբերժեի թանգարանը։ Այն դարձավ դաշնային մասշտաբով առաջին մասնավոր թանգարանը Ռուսաստանում։ Պալատի կապույտ հյուրասենյակում ցուցադրվում են Զատկվա ոսկերչական ձվերի հավաքածուն։ Պալատի մյուս սրահներում ցուցադրվում են 19-րդ դարի ռուսական ճենապակու, քարե քանդակների, սրբապատկերների, գեղանկարչության, արծաթագործության, թանկարժեք իրերի և հուշանվերների հավաքածուներ։

Ծանոթագրություններ
------------------

1. 1 2  *С. В. Боглачев* Шуваловых (Нарышкиных) дворец
2. ↑  «В музее Фаберже в Петербурге покажут тысячи предметов старины»։ Վերցված է 2013-11-15
3. ↑  *Ирина Осипова.* Новые русские музеи|Фаберже и русские ювелиры в воссозданных интерьерах // *Эксперт*. —М. 2014. — № 29. — С. 67—68.

Գրականություն
-------------

* *Авгуль Л. Н. Крылова А. В.* Дворец Нарышкиных-Шуваловых. — СПб: ООО "Алмаз", 1996. — 192 с. — (Знаменитые здания Санкт-Петербурга). — 5000 экз.
* Жерихина Е."Частные дворцы Петербурга".
* *Мосякин А. Г*. Жемчужное ожерелье Санкт-Петербурга. Дворцы, восставшие из пепла. СПб.: Паритет, 2014. Гл. 20. –– ISBN 978-5-93437-405-2.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4627458-3 |

 |
|  |
| --- |
| **Չթռչող թռչուններ** |
|  |

**Չթռչող թռչուններ**, թռչուններ, որոնք էվոլյուցիայի արդյունքում կորցրել են թռչելու ունակությունը։ Գոյություն ունի ավելի քան 60 տեսակ, այդ թվում՝ հայտնի ջայլամներ, էմուներ, կազուարներ, նանդուներ, կիվիներ և պինգվիններ։ Տրիստան հովիվները չթռչող թռչունների ամենափոքր ներկայացուցիչներն են, չթռչող թռչունի երկարությունը՝ 12,5 սմ, քաշը՝ 34,7 գ. ամենամեծ և ամենածանր, և ամենաբարձր չթռչող թռչունը, որը նաև ամենամեծ կենդանի թռչունն է, ջայլամն է (2,7 մ, 156 կգ)։ Թռչունները, որոնք չեն թռչում` նորզելանդական բու թութակը կամ կակապո, թշնամիներ և խնդիրներ չունեին։

Չթռչող թռչունների միակ հայտնի տեսակը, որի թևերը լիովին անհետացել են, Նոր Զելանդիայի հսկա, խոտակեր մոան էր, որին մարդիկ ոչնչացրին մինչև 15-րդ դարը։ Ինչպես մյուս կորմորանները, այս թռչնի փետուրները անջրանցիկ չեն, և յուրաքանչյուր սուզվելուց հետո նրանք ժամանակ են անցկացնում՝ չորացնելով իրենց փոքրիկ թևերը արևի լույսի տակ։ Նրանց թռիչքի և ուրվագծային փետուրները շատ նման են այլ կորմորանների փետուրներին, բայց նրանց մարմնի փետուրները շատ ավելի հաստ են, ավելի փափուկ, ավելի խիտ և ավելի մազային։

Ջայլամի հիմնական հատկանիշներն են նրանց մեծ չափերը, արագությունը և մկանային ուժը։ Ջայլամները ունեն փետրավոր թևերի ամբողջական հավաքածու, փետուրների կառուցվածքը համարվում է պարզունակ, իսկ փետուրն ինքնին բավականին ազատ է։ Գիտնականները կարծում են, որ ջայլամի բոլոր տեսակների այս հին նախնին այժմ անհետացած Lithornithiformes թռչունն է, որն ապրել է մոտ 55 միլիոն տարի առաջ։ *Պինգվինները* հիանալի լողորդներ և սուզորդներ են, ովքեր կարող են ջրի տակ մնալ մի քանի րոպե։ Նրանք ձուկ են որսում Անտարկտիդայի ափերի ջրերում։

Մյուս թռչունները, որոնք չեն կարող թռչել, նույնպես ստիպված չեն սովամահ լինել։

### Ռատիտներ

* Հյուսիսային կղզու շագանակագույն կիվի
* Ջայլամներ
* Սովորական ջայլամ,
* Սոմալիի ջայլամ,
* Ասիական ջայլամ

### Ջրային թռչուններ

* Օքլենդյան կղզու մրտիմն
* Ամստերդամի վիգեոն, Անաս մարեկուլա
* Բերմուդյան անթռիչ բադ
* Մոա-նալո

### Պինգվիններ

* Կայսերական պինգվին
* Արքայական պինգվին
* Ադելի պինգվին
* Փոքրիկ կապույտ պինգվին
* Մագելանյան պինգվին

Էկոլոգիա
--------

Երկու սեռերի տարեկան գոյատևումը կազմում է մոտ 90%, իսկ երկարակեցությունը՝ մոտ 13 տարի։

Հետաքրքիր փաստեր
----------------

Ջայլամի ոտքերը մահացու զենք են։ Համեմատության համար նշենք, որ ձիու սմբակի հարվածը գնահատվում է 20 կգ մեկ քառակուսի սանտիմետրի համար, իսկ ջայլամի թաթը՝ 30 կգ-ով։ Նման ուժը հեշտությամբ ճկում է մեկուկես սանտիմետր հաստությամբ երկաթե ձողը և ջախջախում մարդու ոսկորները։

Ծանոթագրություններ
------------------

1. ↑  Wood Jamie, Richardson Sarah, McGlone Matt, Wilmshurst Janet (2020 թ․ փետրվարի 7)։ «The diets of moa (Aves: Dinornithiformes)»։ *New Zealand Journal of Ecology* **44** (1)։ ISSN 0110-6465։ doi:10.20417/nzjecol.44.3
2. ↑  Roots Clive (September 30, 2006)։ *Roots C. (2006). Flightless Birds. Westport: Greenwood Press. pp. XIV. ISBN 978-0-313-33545-7.*։ Greenwood։ ISBN 978-0313335457
**Յըլդըրըմ Աքբուլութ** (թուրքերեն՝ Yıldırım Akbulut, սեպտեմբերի 2, 1935(1935-09-02), Երզնկա, Թուրքիա - ապրիլի 14, 2021(2021-04-14), Անկարա, Թուրքիա), թուրք պետական և քաղաքական գործիչ, 1989 թվականի նոյեմբերի 9-ից մինչև 1991 թվականի հունիսի 23-ը՝ Թուրքիայի Հանրապետության վարչապետ։

Թուրքիայի «Հայրենիք» կուսակցության անդամ։

Կենսագրություն
--------------

Յըլդըրըմ Աքբուլութն ծնվել է 1935 թվականի Սեպտեմբերի 2-ին Երզնկա քաղաքում։ Ավարտել է Ստամբուլի պետական համալսարանի իրավաբանության ֆակուլտետը։

Ընտրվել է որպես խորհրդարանի անդամ՝ Էրզինջանի մարզից։ Տուրգուտ Օզալի կառավարման տարիներին եղել է երկրի ներքին գործերի նախարարը (1984-87)։ 1987-1989 թվականներին եղել է Թուրքիայի գերագույն ազգային ժողովի սպիկերը։

Տուրգուտ Օզալի նախագահ ընտրվելուց հետո Յըլդըրըմ Աքբուլութն 1989 թվականին դարձել է Թուրքիայի նոր վարչապետը և «Հայրենիք» կուսակցության առաջնորդը։

1991 թվականին կուսակցության նոր առաջնորդ է ընտրվել Մեսութ Յըլմազը, այն բանից հետո, երբ Աքբուլութն հրաժարական է տվել հօգուտ Յըլմազի։ 1999-2000 թվականներին ևս եղել է ԹԳԱԺ-ի սպիկերը։

2000 թվականին նա առաջադրել է իր թեկնածությունը Թուրքիայի նախագահական ընտրություններում։ Առաջին փուլում նա հավաքել է 10 % ձայն, իսկ երկրորդում՝ 16 %:

Ծանոթագրություններ
------------------

1. 1 2 3 4  Eski başbakanlardan Yıldırım Akbulut hayatını kaybetti (тур.) — 2021.
2. ↑  «Յըլդըրըմ Աքբուլութի կենսագրությունը»։ *www.biyografi.info*։ Վերցված է 2016-08-29
3. ↑  Sanal Türker (1995)։ *Türkiye Cumhuriyeti ve 50 Hükümeti* (Turkish)։ Sim Yayın։ էջ 51։ ISBN 978-9759544010։ Վերցված է April 15, 2021
4. ↑  Arol Ender (1990)։ *Hayret ki Başbakan* (Turkish)։ Boyut Yayınevi։ էջ 88։ ISBN 978-9755080222։ Վերցված է April 15, 2021
5. ↑  «Yıldırım Akbulut»։ *Yeni Rehber Ansiklopedisi* (Turkish) **20**։ Türkiye Gazetesi։ էջ 239
**Ջոն Լի Անդերսոն** (հունվարի 15, 1957(1957-01-15) կամ 1957, Կալիֆոռնիա, ԱՄՆ), ամերիկացի լրագրող և կենսագիր, The New Yorker խմբագրության անդամ, The New York Times-ի հեղինակը և բազմաթիվ այլ հրապարակումների ու հոդվածների։ Աշխատել է որպես լրագրող Աֆղանստանի, Իրաքի, Ուգանդայի, Իսրայելի, Էլ Սալվադորի, Իռլանդիայի, Լիբանանի, Իրանի և Մերձավոր Արևելքի տարբեր երկրների թեժ կետերից։

Կենսագրություն
--------------

Թղթակցի կարիերան սկսեց 1979 թվականին Պերուում։ 1980-ականներին Time ամսագրի համար լուսաբանում էր Կենտրոնական Ամերիկայի դեպքերը։ 1980-ականների ընթացքում նա լուսաբանում էր Կենտրոնական Ամերիկան, սկզբում սինդիկացված սյունակագիր Ջեք Անդերսոնի համար, իսկ ավելի ուշ՝ Time, Life, The Nation և Harper's ամսագրերի համար։

Չե Գևարա ամենահայտնի կենսագրություններից մեկի հեղինակն է («Che Guevara: A Revolutionary Life»), առաջին անգամ հրատարակվել է 1997 թվականին։ Այս գրքի վրա աշխատելու ընթացքում Ջոն Լի Անդերսոնը կարողացավ բացահայտել Չե Գևարայի աճյունի գաղտնի թաղումը Բոլիվիայում, որոնք դուրս հանվեցին և տեղափոխվեցին Կուբայի դամբարան։ Հեղափոխական կյանքը լայն ճանաչում է ստացել որպես New York Times-ի տարվա նշանավոր գիրք և բազմաթիվ վերահրատարակություններ։ Ըստ ձախակողմյան NACLA ամսագրի, Անդերսոնի կողմից Ուգո Չավեսի և Վենեսուելայի լուսաբանումները լի են սխալներով և խեղաթյուրումներով։

Գրքեր
-----

* «Սև լիգայի» Գաղտնիքները. Մ. Պոլիտիզդատ, 1990 թվական (գրված է Սքոթ Անդերսոնի հետ)
* «Չե Գևարա. Կարևոր է միայն հեղափոխությունը», Ամֆորա, 2009 թվական

Ծանոթագրություններ
------------------

1. 1 2  Չեխիայի ազգային գրադարանի կատալոգ
2. 1 2  Freebase տվյալների վերբեռնում — Google.
3. ↑  Որոշ աղբյուրներում՝ Յոն Լի Անդերսոն։
4. ↑  Birnbaum Robert (2004 թ․ հոկտեմբերի 18)։ «Jon Lee Anderson»։ *themorningnews.org*։ The Morning News։ Վերցված է 2017 թ․ հունիսի 21
5. ↑  «Notable books of the year 1997»։ *New York Times*։ Վերցված է 2018 թ․ դեկտեմբերի 2
6. ↑  «On Venezuela, The New Yorker's Jon Lee Anderson Fails at Arithmetic»։ *NACLA* (անգլերեն)։ Վերցված է 2017 թ․ հունիսի 21

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Internet Movie Database · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BNE: XX1319992 · BNF: 13174113s · CiNii: DA0303975X · GND: 115748512 · ISNI: 0000000109060403 · LCCN: n85146625 · NKC: jo20221159200 · NTA: 159566363 · NUKAT: n97005361 · SUDOC: 035205032 · VIAF: 59223340 · WorldCat VIAF: 59223340 |

 |

 |
2012
«Պեկինյան բիկինիի» օրինակ։ Տղամարդը Պեկինում, 2017թվական
**«Պեկինյան բիկինի»** (անգլ.՝ Beijing bikini),  Չինաստանում հասարակական վայրերում տաք եղանակին տղամարդկանց կողմից շապիկները մինչև կուրծքը բարձրացնելու և մարմինը հովացնելու նպատակով որովայնը մերկացնելու ծաղրապատկեր։ Ավելի հաճախ սա բնորոշ է միջին և բարձր տարիքի աշխատող տղամարդկանց։ Այս երևույթը հանդիպում է ոչ միայն Պեկինում, այլ Չինաստանում առհասարակ։

«Պեկինյան բիկինի» անվանումը ի հայտ է եկել անգլախոս տարագիրների մոտ՝ 2010-ական թվականներին, չնայած այս պրակտիկան Չինաստանում ավելի վաղ էր տարածվել, բայց ընդհանուր անուն չուներ։

Քննադատություն
--------------

Այս ավանդույթի անվանումը երգիծական և դատապարտող բնույթ է կրում, քանի որ բիկինին կանացի հագուստի տարր է, իսկ պեկինյան բիկինին վերաբերում է տղամարդկանց։ Ի դեպ, այս անվան երգիծական բնույթն առավել ակնառու է դառնում, երբ վերաբերում է մեծ որովայն ունեցող տղամարդկանց։ Չինաստանի որոշ նահանգներում և քաղաքներում այս պրակտիկան քննադատվում է զանգվածային լրատվամիջոցների և իշխանության մարմինների կողմից։ Նրանց կարծիքով սա «անքաղաքավարի վարքագիծ» է, որը վնաս է հասցնում քաղաքի, նահանգի համբավին։ Օրինակ Ցզինան, Տյանցզին քաղաքներում «պեկինյան բիկինիի» համար սահմանվել են տուգանքներ, Շանդուն նահանգում թողարկվել է «պեկինյան բիկինի» ծիծաղելի սոցիալական գովազդային տեսաերիզ։

Մյուս կողմից չինական շատ լրատվամիջոցներ և սոցիալական ցանցերի օգտատերեր համաձայն չեն պեկինյան բիկինիի քննադատությանը, համարում են, որ դա, նախևառաջ, չինական մշակույթի մի մասն է, որն Արևմուտքը պետք է հարգի և ընդունի և երկրորդ՝ դա այնքան էլ կարևոր խնդիր չէ, որ պետությունն իր միջոցները վատնի դրա դեմ պայքարելու համար։

Ծանոթագրություններ
------------------

1. 1 2 3 4  Charles Liu (2017 թ․ հունիսի 16)։ «"Beijing Bikini" Successfully Satirizes Chinese Custom of Exposing Beer Bellies» (անգլերեն)։ thebeijinger։ Վերցված է 2019 թ․ հուլիսի 21
2. 1 2 3 4 5 6  Chen Tao (2019 թ․ հուլիսի 18)։ «Err on the safe side to end public nuisance» (անգլերեն)։ China Daily։ Վերցված է 2019 թ․ հուլիսի 21
3. 1 2 3 4 5 6  Serenitie Wang, Julia Hollingsworth (2019 թ․ հուլիսի 5)։ «No more 'Beijing bikini': Chinese city calls topless men 'uncivilized'» (անգլերեն)։ CNN։ Վերցված է 2019 թ․ հուլիսի 21
**Ուիլյամ Գրենվիլ**, Գրենվիլ Առաջին Բարոն (հոկտեմբերի 25, 1759(1759-10-25), Բաքինհեմշիր, Անգլիա, Մեծ Բրիտանիայի թագավորություն - հունվարի 12, 1834(1834-01-12)[…], Բաքինհեմշիր, Անգլիա, Մեծ Բրիտանիայի և Իռլանդիայի միացյալ թագավորություն), բրիտանական Վիգերի քաղաքական գործիչ։ Եղել է Մեծ Բրիտանիայի վարչապետ 1806 - 1807 թվականներին, որպես Բոլոր տաղանդների նախարարության ղեկավար։

Կենսագրություն
--------------

Գրենվիլը վարչապետ Վիգ Ջորջ Գրենվիլի որդին էր։ Նրա մայրը՝ Էլիզաբեթը, պետական գործիչ՝ Սեր Ուիլյամ Վինդհամի դուստրն էր։ Նա ուներ երկու ավագ եղբայրներ Թոմասը և Ջորջը։ Նա բարեկամական կապեր ուներ Փիթի ընտանիքի հետ։ Վիլիամ Փիթն ամուսնացած էր նրա հորաքրոջ՝ Հեսթերի հետ, և դրանով իսկ կրտսեր Գրենվիլը եղել է կրտսեր Վիլիամ Փիթի առաջին զարմիկը։ Գրենվիլը կրթություն է ստացել Էտոն քոլեջում,  Քրիստ Չըրչ,Օքսֆորդում, և Լինքոլն Իննում։ Լորդ Գրենվիլն ամուսնացել է Թոմաս Փիթի դուստր՝ Աննեյի հետ 1792 թվականին։ Նրանք երեխաներ չունեին։ Նա մահացել է հունվարին 1834 թվականին, 74 տարեկանում։ Լեդի Գրենվիլը մահացել է 1863 թվականի հունիսին։

Քաղաքական կարիերա
-----------------

Գրենվիլն իր քաղաքական կարիերան սկսել է 1782 թվականին։ 1789 թվականին նա անցել է ծառայության որպես Պալատի խոսնակ, մինչև նա դարձավ Գլխավոր քարտուղար։ Հաջորդ տարի, երբ նա բարձրացրել է պերերին Բուքինգեմյան կոմսությունում նա դարձել է Լորդերի պալատի առաջնորդ։ Նախարարության անկումից հետո, Գրենվիլը շարունակել է ընդդիմությունը, պահպանելով իր դաշինքը։ Լորդ Գրեյլը Վիգին քննադատելով թերակղզու պատերազմում 1812 թվականին հրաժարվել է միանալ Լիվերպուլի լորդի կառավարությանը։ Հետպատերազմյան տարիներին Գրենվիլն աստիճանաբար տեղափոխվել է Թորիես, բայց երբեք չի վերադարձել Պալատ։ Նրա քաղաքական կարիերան միանգամից։ 1823 թվականին Գրենվիլը նաև ծառայել է որպես Օքսֆորդի համալսարանի կանցլեր 1810 թվականից մինչև իր մահը։

Ծանոթագրություններ
------------------

1. 1 2 3  *Burke J. Burke B.* A General and Heraldic Dictionary of the Peerage and Baronetage of the United Kingdom — 1826.
2. ↑
3. 1 2 3 4 5  *Lundy D. R.* The Peerage
4. 1 2 3 4  Encyclopædia Britannica
5. 1 2  GeneaStar
6. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
7. 1 2 3  Kindred Britain
8. ↑  «William Wyndham Grenville, 1st Baron Grenville»։ Thepeerage.com։ 2008-12-02։ Վերցված է 2014-03-18
9. 1 2   History of Parliament article by David R. Fisher.
10. ↑  London Gazette no. 13259. p. 710

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · Find A Grave · WikiTree · WeRelate · Rodovid |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Մեծ կատալոնական · Մեծ նորվեգական · Օքսֆորդի կենսագրական · Dictionary of National Biography · History of Parliament · History of Parliament · Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 12003669s · GND: 119098903 · ISNI: 000000010844777X · LCCN: n84054912 · NTA: 07512453X · NUKAT: n2009156239 · SUDOC: 028143663 · VIAF: 61556077 · WorldCat VIAF: 61556077 |

 |

 |
**Նեշանի Անդրեաս** (անգլ.՝ Neshani Andreas, 1964, Ուոլֆիշ Բեյ, Էրոնգո, Նամիբիա - մայիս 2011, Վինդհուկ, Նամիբիա), նամբիացի գրող։ Եղել է Ամերիկյան խաղաղության կորպուսի աշխատակից և ուսուցիչ։ Առավել հայտնի է իր *The Purple Violet of Oshaantu* վեպով, որի շնորհիվ հարձել է առաջին նամբիացին, ով ընդգրկվել է Heinemann հրատարակչության Աֆրիկացի գրողների շարքում։ Մահացել է 2010 թվականին թոքի քաղցկեղից՝ 46 տարեկանում։

Կենսագրություն
--------------

Նեշանի Անդրեասը ծնվել է Հարավարևմտյան Աֆրիկայի (այժմ՝ Նամիբիա) Ուոլֆիշ Բեյ քաղաքում 1964 թվականին։ Ծնողները եղել են ձկնաբուծարանի աշխատակիցներ։ Անդրեասը եղել է ընտանիքի ութ երեխաներից երկրորդը։ Սկզբում աշխատել է հագուստի գործարանում։ Դեռևս երիտասարդ տարիքից Անդրեասը ցանկացել է գրող դառնալ։ Սովորել է Օնգուեդիվա քաղաքի ուսուցիչների դպրոցում, այնուհետև հինգ տարի դասավանդել է նույն դպրոցում։ Հետագայում բակալավրի և մագիստրոսի աստիճաններ է ստացել Նամբիայի համալսարանից։ Շուրջ չորս տարի Նամբիայում եղել է Ամերիկյան խաղաղության կորպուսի փոխտնօրեն։ Հենց այստեղ էլ հանդիպել է առաջին մարդուն, ով նրան խրախուսել է գրել, որը հետագայում Անդրեասը նկարագրել է որպես «իր կյանքի ամենաթանկ պահերից մեկը»։

Ստեղծագործական կարիերա
----------------------

1988-1992 թթ. Անդրեասը դասավանդել է հյուսիսային Նամբիայի գյուղական դպրոցներից մեկում։ 2001 թվականին հրատարակել է *The Purple Violet of Oshaantu* վեպը, որը նրա աշխատանքային փորձի ներշնչանքի արտացոլումն էր։ Վեպն ավանդական նամբիական հասարակության մեջ ուսումնասիրում է կնոջ կարգավիճակը։ Գիրքը տպագրվել է որպես Heinemann հրատարակչության Աֆրիկացի գրողների շարքի մաս, և Նեշանի Անդրեասը դարձել է նամբիացի առաջին հեղինակը, որի աշխատանքն ընդգրկվել է այդ շարքում։

Վեպի շնորհիվ Անդրեասն արժանացել է միջազգային ուշադրության՝ որպես Հարավային Աֆրիկայի օկուպացիայից հետո հրապարակված առաջին հետ-անկախ վեպի հեղինակ։ Անդրեասը մեկնաբանում է, որ այդ ժամանակ Նամիբիայում գրավոր մշակույթը ձևավորված չէր, և աշխատանքը նկարագրում է որպես «միակ»։ Երբ վեպը հրատարակվել է, Անդրեասը եղել է 37 տարեկան։

Անդրեասը ներգրավված է եղել Աֆրիկացի կին մանկավարժների ֆորում ծրագրում, որի նպատակը կանանց և աղջիկների համար կրթության ապահովումն է։

Անդրեասը մահացել է 2010 թվականին թոքի քաղցկեղից։

Ծանոթագրություններ
------------------

1. 1 2
2. 1 2 3 4 5  Fallon Helen (2007)։ «As Honest and Realistic as Possible: the Namibian Writer, Neshani Andreas»։ *Africa* (Maynooth University) **72** (2): 24–25
3. 1 2 3  «Local author Neshani Andreas dead»։ *The Namibian*։ մայիսի 17, 2011
4. 1 2  von Wietersheim Erika։ «Interview: Neshani Andreas by Erika von Wietersheim»։ Weaver Press։ Վերցված է նոյեմբերի 4, 2016

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 144436358 · GND: 1147090696 · ISNI: 0000000041523466 · LCCN: no2002019533 · NTA: 23570024X · VIAF: 54367737 · WorldCat VIAF: 54367737 |

 |

 |
**Ուիլյամ Սամոի արապ Ռուտո** (անգլ.՝ William Samoei arap Ruto, դեկտեմբերի 21, 1966(1966-12-21), Kamagut, Քենիա), քենիացի քաղաքական գործիչ, ակտիվիստ, Քենիայի նախագահ, «Միացյալ դեմոկրատական դաշինք» կուսակցության հիմնադիր։

Կենսագրություն
--------------

Ծնվել է 1966 թվականի դեկտեմբերի 21-ին Կամագուտ գյուղում և ավարտել տեղի տարրական դպրոցը։ 1980-ական թվականների սկզբին սովորել է Նայրոբիի համալսարանում՝ ստանալով կենսաբանի որակավորում և զբաղվել հասարակական գործունեությամբ։

1992 թվականի ընտրություններում նախընտրական քարոզարշավ է անցկացրել Դանիել Արապ Մոիի վերընտրման համար, այնուհետև աշխատել է որպես Քենիայի խորհրդարանի որոշ անդամների օգնական։ 1997 թվականին նա առաջին անգամ ընտրվել է Քենիայի խորհրդարանի պատգամավոր։ Նա նախատեսում էր Նարնջագույն շարժում կուսակցությունից մասնակցել 2007 թվականի նախագահական ընտրություններին։ Կուսակցության փրայմերիզներում 368 ձայնով երրորդ տեղն է զբաղեցրել։ 2012 թվականից նախարարական պաշտոններ է զբաղեցրել Քենիայի կառավարությունում։

Նախագահի տեղակալ է ընտրվել 2013 թվականի օգոստոսին և հոկտեմբերին, ինչպես նաև 2018 թվականին։

2018 թվականին նա ստացել է Փիլիսոփայության դոկտորի աստիճան Բույսերի էկոլոգիայում իր՝ «Մարդկային գործունեության ազդեցությունը հողօգտագործման և շրջակա միջավայրի որակի փոփոխության վրա ափամերձ էկոհամակարգերում. Արևմտյան Քենիայի Սաիվա ճահճի ջրբաժան դեպքի ուսումնասիրություն» ատենախոսության համար։

2022 թվականի ընտրություններում Ռուտոն ընտրվել է Քենիայի նախագահ։

Ծանոթագրություններ
------------------

1. 1 2 3 4
2. ↑  Р. И. А. Новости (20220815T1925)։ «Уильяма Руто объявили победителем президентских выборов в Кении»։ *РИА Новости* (ռուսերեն)։ Վերցված է 2022-08-15

Արտաքին հղումներ
----------------

* Նախընտրական հարցում
**Ջորդան** (անգլ.՝ Jordan River), գետ Թասմանիա կղզում (Ավստրալիա), Դերվենտ գետի ձախ վտակը։

Պատմություն
-----------

Թասմանցի աբորիգենները գետի համար օգտագործել են Կուտա-Լինա (Kuta-Lina) անվանումը։

Բրայթոն գյուղում, Ջորդան գետի ափերին է գտնվում հնագիտական հայտնի վայրերից մեկը կապված աբորիգենների հետ` Jordan River Levee («Ջորդան գետի պատնեշ»)։ 2011 թվականի դեկտեմբերի 23 -ին ներառվել է Ավստրալիայի Ազգային ժառանգության օբյեկտների ցանկում (անգլ.՝ Australian National Heritage List).

Աշխարհագրություն
----------------

Դերվենտ գետի ավազանի քարտեզը, որը ցույց է տալիս Ջորդան գետը
Ջորդան գետը հոսում է ոչ այնքան մեծ Թեյբերիաս լճից (Lake Tiberias), որը գտնվում է Թասմանիայի արևելյան մասի Միդլենդս տարածաշրջանում, ծովի մակերևույթից 437 մ բարձրության վրա։ Այն սկզբում հոսում է դեպի հյուսիս-արևմուտք, այնուհետև, Օտլանդների բնակավայրի մոտակայքում թեքվում է հարավ և շարունակում է հոսքը հիմնականում հարավային ուղղությամբ, մինչ Դերվենտ գետին միացումը։ Ջորդանի գետաբերանը գտնվում է Դերվենտ գետի էստուարիի վերին մասում, Բրիջոթեր գյուղում։ Ջորդան գետի ավազանի տարածքը կազմում է 1243 կմ²՝ Դերվենտ գետի ավազանի ընդհանուր տարածքի մոտավորապես 13%-ը։ Ջորդանի գետավազանին տարեկան տեղումների միջին քանակը կազմում է 565մմ։ Գետի երկարությունը մոտ 111 կմ է։

Ջորդան գետի վրա կան մի քանի ավտոմոբիլային և երկաթուղային կամուրջներ։ Գետը երկու անգամ հատում է  Միդլանդ Հայուվեյ ճանապարհը, իրար հետ կապելով Հոբարտը Լանքեստոնին։ Կան նաև  Լեյք Հայուվեյ(Lake Highway) և  Իստ Դիրվենտ- Հայուվեյ (East Derwent Highway) ճանապարհների հատումներ։

Տես նաև
-------

* Դերվենտ

Ծանոթագրություններ
------------------

1. ↑  GEOnet Names Server — 2018.
2. 1 2  Bailliere's Tasmanian Gazetteer and Road Guide / Robert Percy Whitworth. — Hobart: F.F. Bailliere, 1877. — С. 110. — 243 с.
3. ↑  «Jordan River levee site, Andrew St, Brighton, TAS, Australia»։ Australian Heritage Database, Australian Department of the Environment — www.environment.gov.au։ Վերցված է 2014 թ․ հունիսի 22
4. ↑  «National Heritage Places - Jordan River Levee»։ Australian Department of the Environment — www.environment.gov.au։ Վերցված է 2014 թ․ հունիսի 22
5. 1 2 3  «LISTmap»։ Tasmanian Government Department of Primary Industries and Water։ Վերցված է 2014 թ․ հունիսի 17
6. ↑  D.E. Leaman (1968)։ «The hydrogeology of the Lake Tiberias region, Midlands, Tasmania» (PDF)։ Mineral Resources Tasmania, Department of Infrastructure, Energy and Resources, Tasmania — www.mrt.tas.gov.au։ Վերցված է 2014 թ․ հունիսի 17
7. ↑  Ruth Eriksen, Lois Koehnken, Alistair Brooks and Daniel Ray։ «Derwent Catchment Review, Part 1: Introduction and Background» (PDF)։ www.nrmsouth.org.au։ Արխիվացված է օրիգինալից 2013 թ․ մարտի 13-ին։ Վերցված է 2014 թ․ հունիսի 7
8. ↑  «Map of Jordan River, Tasmania» (HTML)։ maps.bonzle.com։ Վերցված է 2014 թ․ հունիսի 22
**Յոհան Բատիստ Ենգեր** (գերմ.՝ Johann Baptist Jenger, մարտի 23, 1793(1793-03-23), Էրենկիրհեն - մարտի 30, 1856(1856-03-30), Վիեննա, Ավստրիական կայսրություն), ավստրիացի երաժիշտ, կոմպոզիտոր։

Ֆրանց Շուբերտի ընկերն է։

Կենսագրություն
--------------

Երեք ընկերներ (Յոհան Բատիստ Էնգեր, Անսելմ Հյութենբրեներ և Ֆրանց Շուբերտ): Պատկերազարդող՝ Յ. Թելչեր, 1827
Շնորհիվ իր հայրիկի ծանոթ՝ ավստրիացի ֆելդմարշալ Կարլ Ֆիլիպ ցու Շվարցենբերգի միջնորդության, 1818-1825 թվականներին ընդունվում է աշխատանքի Գրացի Կայսերական դաշտային գրասենյակում՝ որպես պետական պաշտոնյա (չինովնիկ)։

Վիրտուոզ-դաշնակահարը և երգեհոնահարն իր ողջ ազատ ժամանակը նվիրում էր Ավստրիայում ժամանակակից երաժշտության զարգացմանը։

Ակտիվ մասնակցություն է ունենում Շտիրի հերցոգության երաժշտական գործունեության մեջ՝ լինելով քարտուղարը։

Վիեննա տեղափոխվելուց հետո ղեկավարել է տեղական երաժշտական ակումբի գործունեությունը։ Ավելի ուշ դարձել է վիեննացի երաժշտասերների համայնքի (գերմ.՝ Gesellschaft der Musikfreunde) անդամ։

Նվագակցությամբ հանդես է եկել Շուբերտի ընկեր, նրա երգերի լավագույն կատարող բարոն Կարլ ֆոն Շոյնշտեյնի (1797—1876) հետ։

Լինելով Ֆրանց Շուբերտի երաժշտության երկրպագուն՝ Էնգերը, Վիեննայում գտնվելու ժամանակ, հանդիպել է նրան ու դարձել վերջինիս ընկերը։ Շուբերտի վաղաժամ մահից (1828 թվական) հետո Էնգերը Վիեննայի Սուրբ Ավգուստին եկեղեցում կազմակերպել է հոգեհանգստի արարողություն։ Կոմպոզիտորի գերեզմանի վրա հուշարձան կառուցելու նպատակով կազմակերպել է ստորագրահավաք։

Իր մտերիմ ընկեր, կոմպոզիտոր Անսելմ Հյութենբրեների կենսագրական ակնարկի հեղինակն է։
Նրանց ընկերական շրջապատից էր պատկերազարդող Յոզեֆ Թելչերը։

Ծանոթագրություններ
------------------

1. 1 2 3 4 5 6 7 8  «Johann Baptist Jenger»։ *memim.com*։ Վերցված է 2020-07-22

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 118557319 · ISNI: 0000000020374035 · LCCN: n80064058 · VIAF: 13099223 · WorldCat VIAF: 13099223 |

 |